- Gică Hagi a venit cu primele explicaţii după Farul – CFR Cluj 1-1
- "Regele" are emoţii în lupta pentru calificarea în play-off
Gică Hagi a venit cu primele explicaţii după Farul – CFR Cluj, scor 1-1, meci din etapa a 29-a a Ligii 1. Constănţenii au condus-o pe echipa lui Adi Mutu, dar au fost egalaţi pe final.
În minutul 82 al partidei, Arlind Ajeti a reluat superb, din voleu, imparabil şi a egalat scorul în derby-ul de la Ovidiu. Imediat după eurogol, Gică Hagi a avut o criză de nervi. "Regele" a fost surprins certându-şi staff-ul. Şutul lui Ajeti a amintit de un gol superb marcat de Philippe Mexes în 2015, într-un meci AC Milan – Inter.
Gică Hagi a venit cu primele explicaţii după Farul – CFR Cluj 1-1
Gică Hagi a avut prima reacţie după remiza care îi dă mari bătăi de cap. Echipa lui, care este campioană en-titre, riscă să rateze calificarea în play-off. Pentru Farul urmează duelul cu FC Botoşani, din deplasare.
"Meritam victoria fără doar şi poate, am făcut un meci foarte bun. N-am recuperat pe mingea a doua, dar ăsta e fotbalul. Am făcut un meci bun, am alergat din primul minut, am pus presiune, am încercat să îi punem în criză de spaţiu şi timp. Aşa e fotbalul, trebuie să mergem înainte şi să câştigăm în ultima etapă.
Nu împart vina cu nimic, e intern. Nu sunt aici să dăm a cui e vina, toată echipa a încercat, a vrut. Adversarul e foarte bun. E greu, am dovedit-o, am jucat mai bine. Portarul lor a scos, noi am ratat, aşa e fotbalul, nu ai ce să faci.
Cred eu că singurul aspect… în ultimele 10 minute mental, vrei să treacă cât mai repede, să se termine. I-am lăsat să ne domine, le-am spus de câteva zile că nu ai voie să laşi CFR să te domine. Ce să facem? Acum le-am zis, moralul sus, ne odihnim, fotbalul merge înainte.
Eu am jucat un meci, după vom vedea. Venim după o săptămână cu trei meciuri… vom vedea. Trebuie să ne odihnim, să reflectăm şi după să pregătim meciul.
Simt că echipa… n-aş vrea să dau cum a fost anul trecut. Simt că echipa nu are continuitate. Am arătat că ştim să jucăm fotbal. Să nu uitaţi un lucru şi dumneavoastră, şi cei care vin la stadion… s-au schimbat 11 jucători. Nu că vrea Farul, trebuie! Ca să îmi plătesc angajaţii, trebuie să fac lucrul ăsta. Poate intrăm în play-off şi vom vedea.
Adi e un antrenor, vine din numărul 10, e creativ, disciplinat… vine din Italia, ştie tactică şi disciplină. Înveţi multe în Italia, e un antrenor foarte bun", a declarat Gică Hagi la digisport.ro.
Farul a ratat şansa de a se califica matematic în play-off-ul Ligii 1, cu o etapă înainte de finalul sezonului regulat. Golul superb înscris de Ajeti a încurcat-o pe trupa lui Gică Hagi.
Cum arată clasamentul actualizat din Liga 1
2. Rapid – 51 de puncte
3. CFR Cluj – 50 de puncte
4. Universitatea Craiova – 45 de puncte
5. Farul – 42 de puncte
6. Hermannstadt – 40 de puncte
7. UTA – 40 de puncte
8. U Cluj – 38 de puncte
9. Sepsi – 37 de puncte
10. Petrolul – 35 de puncte
11. Oţelul – 33 de puncte
12. Poli Iaşi – 32 de puncte
13. FCU Craiova – 31 de puncte
14. FC Voluntari – 27 de puncte
15. Dinamo – 26 de puncte
16. FC Botoşani – 20 de puncte
Ce meciuri mai sunt de disputat în această etapă a Ligii 1:
U Cluj – FC Botoşani (duminică, 14:30)
FCSB – Petrolul (duminică, 20:30)
Sepsi – FC Voluntari (luni, 17:00)
Universitatea Craiova – Rapid (luni, 20:00)
Farul Constanţa a remizat cu CFR Cluj, scor 1-1
La Ovidiu, în minutul 12, Bîrligea a trimis cu capul, pe poartă, dar direct în braţele lui Buzbuchi. În minutul 23 Rivaldinho şi Louis Munteanu, aflaţi în faţa porţii, nu au reuşit să şuteze şi Răzvan Sava a rezolvat faza. Gazdele au deschis scorul în minutul 65, când Ronaldo Deaconu a înscris după o deviere a lui Louis Munteanu.
Clujenii au egalat în minutul 83, cu un şut superb al lui Ajeti. S-a terminat 1-1 şi CFR rămâne pe locul al treilea în clasament, cu 50 de puncte. Farul este pe loc de play-off, al 5-lea, având 42 de puncte, dar aşteaptă ultima etapă pentru a fi sigură de prezenţa între primele şase echipe ale Superligii.
FARUL: Buzbuchi – Dussaut, K. Boli, M. Popescu (Diogo Queiros 70), Kiki – R. Deaconu (D. Sîrbu 70), Nedelcu, Vînă – N. Grigoryan (Grameni 58), L. Munteanu (Budescu 70), Rivaldinho (I. Cojocaru 58). ANTRENOR: Gheorghe Hagi
CFR CLUJ: R. Sava – Cr. Manea (Mogoş 76), Boben, Ajeti, Abeid – Muhar, K. Keita, Tachtsidis (Avounou 69) – Fică (R. Filip 77), Bîrligea (P. Michael 69), Otele. ANTRENOR: Adrian Mutu
Cartonaşe galbene: M. Popescu 21 / Otele 90+1
Arbitri: George Găman – George Neacşu, Ciprian Danşa – Andrei Moroiţă
Arbitri VAR: Ionuţ Coza – Valentin Avram
Observator: Cristian Nica